8-jarige skiet oupa in kop | Maroela Media
'n 46-jarige man is Dinsdagoggend tydens 'n fratsongeluk deur sy 8-jarige kleindogter in sy kop geskiet.
Brig. Mashole Manamela, Randfontein se stasiebevelvoerder, het die voorval aan Maroela Media bevestig. Volgens hom het die voorval in Helikonpark in Randfontein plaasgevind.
Manamela het gesê die slagoffer het in sy bed geslaap met sy vuurwapen onder sy kussing. "'n 8-jarige kind het hom toe na bewering in die kop geskiet," het Manamela gesê.
Manamela kon nie bevestig hoe die kind die vuurwapen in die hande gekry het of presies hoe die skietvoorval gebeur het nie, en het gesê dit sal deel vorm van die polisie se ondersoek.
Russel Meiring, woordvoerder van ER24, het gesê paramedici is 07:10 na die toneel ontbied. "Toe paramedici by die toneel opdaag, is hulle na die slaapkamer van die huis gelei. Die man is in sy bed aangetref met 'n skietwond aan sy kop," het Meiring gesê.
Die man is volgens Meiring op die toneel gestabiliseer en daarna per mediese helikopter na die Chris Hani Baragwanath Hospitaal gehaas vir verdere mediese behandeling.
Manamela het gesê 'n saak van poging tot moord word ondersoek.
"Ek wil 'n beroep op die gemeenskap doen om uiters versigtig te wees wanneer hulle vuurwapens in die huis hanteer."
O vrek die SAPD darem: begin die saak as GO en dan bepaal jul of dit ongeluk of moord was, die kind van 8 jaar het sekerlik net 'n ongeluk uit onkunde gemaak.
Dit is soos om 'n loopneus dadelik vir longontsteking te behandel!
Dit is omdatmens nie meer veilig in jou eie huis is nie dat jy met vuurwape onder jou kopkusing moet slaap. Nou is Oupa geskiet en kind is geskend vir die res van haar lewe. Maar volgens sekere mense is hier mos nie misdaad in die and nie.
Dit is nou tipies SAPD, boere word op plase geskiet dan word daar 'n POGING TOT ROOF of HUISROOF saak oopgemaak, 'n kleinkind skiet (heel perongeluk dalk) sy oupa en daar word 'n saak van POGING TOT MOORD oopgemaak .. dit hang in SA darem ook net af wie jy is om te bepaal watter KLAGTE teen jou aanhangig gemaak word . Plaasmoorde is HUISROOF< 'n kleinkind wat per ongeluk sy oupa skiet is POGING TOT MOORD .. jissou ons bly in 'n wonderlike land!
Ai dit is 'n tragiese gebeurtenis, maar verstaan nou nie oor die saak van poging tot moord nie. Hierdie is 'n agt jarige kind, maar volwassenes wat ander met pype doidslaan en messe doodsteek is net huisroof. Terwyl Oupa geslaap het, het die kind dalk die wapen opgemerk en soos 'n nuuskierige kind dit wou besigtig en per ongeluk afgegaan (asb net eie teorie) en was sekerlik nie haar bedoeling nie. Die vrese wat daai kind nou vir altyd moet saamleef en die trauma en hartseer op haar Oupa gaan haar bybly. Sterkte aan die Oupa tot herstel.
Op 8 jarige ouderdom behoort die kind te weet jy raak nie aan 'n pistool nie. As hy natuurlik reg geleer was vooraf.